पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में कोरोना का संक्रमण अब काबू से बाहर हो चुका है। गुरुवार को जिले में पहली बार रिकॉर्ड 901 मरीज मिले। कोरोना महामारी शुरू होने से लेकर अब तक का यह सबसे बड़ा आंकड़ा है। इसके अलावा 22 साल की लड़की समेत 12 लोगों की मौत भी हो गई। जिले में अब कोरोना मरीजों का आंकड़ा 50 हजार के करीब पहुंच गया है। वहीं, मरने वालों की गिनती 1,134 हो चुकी है। पंजाब सरकार के नाइट कर्फ्यू से लेकर वीकेंड लॉकडाउन व गैरजरूरी दुकानें बंद करने के बावजूद कोरोना रोकने की सभी कोशिशें नाकाम साबित हो रही हैं।
पॉश इलाकों के साथ अब पिछड़े क्षेत्रों में भी फैला
शहर में कोरोना का संक्रमण अब एरिया के लिहाज से नहीं रहा। पहले मॉडल टाउन, अर्बन एस्टेट, मास्टर तारा सिंह नगर, जेपी नगर व GTB नगर जैसे पॉश इलाकों के साथ अब पिछड़े क्षेत्रों में भी महामारी फैलने लगी है। गुरुवार को आए ज्यादातर केस लेदर कांप्लेक्स, ग्रीन एवेन्यू, आदमपुर, न्यू हरगोबिंद नगर से मिले हैं। जिसके बाद अफसरों की चिंता बढ़ने लगी है।
टेस्ट में देरी ने बढ़ाई चिंता
कोरोना से हो रही मौतों को लेकर सबसे ज्यादा चिंता टेस्ट कराने में हो रही देरी बन चुकी है। कोरोना के ज्यादातर मरीजों को शुरूआती लक्षण नजर नहीं आ रहे। वहीं, हलके लक्षणों को लोग नजर अंदाज कर रहे हैं। इसी वजह से बीमारी ज्यादा बढ़ रही है। जब तक वो टेस्ट करवाकर इलाज के लिए आते हैं, उनके शरीर में ऑक्सीजन लेवल काफी गिर जाता है और कुछ घंटे बाद ही उनकी मौत हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva zho_Hant eng_Latn